Kusayla, ixeddmen din.Rran-as srid tiqreɛtin d wayen ilaqqen. Nna Dahbiya, tennesraɛ, ur teẓri iḍerrun yid-s armi d-yeɣli yiḍ i ğğan Kusayla d tmețțut-is, kecmen ɣur-s, ufan-t teẓẓel ɣef umețraḥ. Talaba tamellalt, tessa fell-as, ula d udem-is afulkay, iɣum. Tarzeft, tuɣal ɣer bab-is ; tewweḍ and ara yaweḍ s kra n umdan bu sin n yiqejjiren. Nna Dahbiyan, tufeg am yifțțiwej yexsin ger yigenni d tmurt. Teğğa-d ulawen ceqqfen. Ddreɣlent wallen seg yimețți ladɣa tid n Tiziri yegguman ad tesber fell-as, imi leḥmala n temɣart-is tedda deg yijifer n lekkfen-is amellal. Ass-nni, ur tefriz yiwen. Ula d yemma-s i d-inețqen ɣur-s tečča-tt s wawal.